**OBRAZAC 6: SPORAZUM O INTEGRITETU**

“Izjavljujemo i saglasni smo da niti mi, niti bilo koje treće lice, uključujući i naše direktore, zaposlene ili agente koji rade u naše ime po ovlašćenju ili uz naše znanje i sagasnost, ili uz našu pomoć, neće se uključiti ni u kakve nedozvoljene radnje (shodno definiciji u nastavku) u vezi sa tenderskiim postupkom ili u realizaciji pružanja usluga za [navesti ugovor ili poziv na učešće na tenderu] (u daljem tekstu „Ugovor“) i saglasni smo da ćemo vas obavijestiti ukoliko saznamo za bilo kakav slučaj nedozvoljenih radnji koje vrši bilo koje lice u našoj organizaciji koje je odgovorno za obezbjeđivanje poštovanja odredbi iz sporazuma.

Obavezujemo se da ćemo za vrijeme trajanja tenderskog postupka, ili ukoliko budemo uspješan ponuđač, za vrijeme trajanja ugovora, imenovati i u našoj organizaciji neprestano imati službenika koji će za vas biti zadovoljavajući izbor i kojem ćete moći neposredno i otvoreno da se obratite, a koji će imati zaduženje i potrebna ovlašćenja da osigura poštovanje sporazuma.

Ukoliko (i) je za nas, nekog od naših direktora, zaposlenih ili agenata koji su radili kako je naprijed rečeno, donesena sudska odluka za djelo koje uključuje nedozvoljene radnje u vezi sa ovim tenderskim postupkom ili izvođenjem radova, pružanjem usluga ili nabavkom dobara u roku od pet godina koje prethode datumu ovog sporazuma, ili (ii) ako je neki od naših direktora, zaposlenih ili agenata bio otpušten sa radnog mjesta ili je podnio ostavku na položaj na osnovu vršenja nedozvoljene radnje, ili (iii) ako smo mi, neko od naših direktora, zaposlenih, agenata, gdje je to slučaj, koji je vršio nedozvoljene radnje isključen od strane institucije EU ili velike multilateralne razvojne banke (uključujući Svjetsku banku, Afričku razvojnu banku, Azijsku razvojnu banku, Evropsku banku za rekonstrukciju i razvoj ili Interameričku razvojnu banku) iz učešća u nekom tnederskom postupku zbog vršenja nedozvoljenih radnji, mi ćemo obezbijediti podatke o takvoj presudi, otpuštanju, ostavci ili isključenju, zajedno sa podacima o mjerama koje smo preduzeli, ili ćemo preduzeti kako bi se osiguralo da niti ova kompanija, kao ni nijedan od naših direktora, zaposlenih ili agenata neće ući u nedozvoljenu radnju u vezi sa ovim ugovorom [navesti detalje, ako je potrebno].

U slučaju da nam bude dodijeljen ugovor, Banka za razvoj Savjeta Evrope i revizori koje oni postave, imaju pravo da pregledaju našu evidenciju. Prihvatamo da evidenciju vodimo u skladu sa pozitivnim propisima, ali u svakom slučaju najmanje pet godina od dana suštinske realizacije ugovora.”

Za potrebe ovog sporazuma,

* “Koruptivna praksa” znači nuđenje, davanje, primanje ili traženje posredno ili neposredno bilo kakve vrijednosti kojom bi se neprimjereno uticalo na radnje druge strane;
* “Prevara” znači svaki propust, uključujući i pogrešno tumačenje koje namjerno ili usljed nemara navodi na pogrešni zaključak ili namjerava da navede na pogrešan zaključak stranu kako bi se stekla finansijska ili druga korist ili kako bi se izbjegla obaveza;
* “Dogovor” znači pregovaranje između dvaju ili više strana u cilju postizanja neprilične namjene, uključujući i neprikaldni uticaj na radnje druge strane;
* “Prinuda ” znači ometanje ili nanošenje povreda, ili prijetnju ometanjem ili nanošenjem povreda posredno ili neposredno licu ili imovini lica kako bi se na to lice uticalo da sprovede neprikladne radnje;
* “Nedozvoljena radnja” znači djelo korupcije, prevare, dogovora ili prinude.

S poštovanjem,

<Potpis ovlašćenog zastupnika >

<Ime i pozicija ovlašćenog zastupnika>